God Defend New Zealand

God Defend New Zealand (Terjemahan: Tuhan pertahankan New Zealand) merupakan salah satu lagu kebangsaan New Zealand berserta God Save the Queen. Lagu ini juga digunakan di Kepulauan Cook.

Lirik lagu ini pada asalnya ialah sebuah puisi ciptaan Thomas Bracken yang telah menulisnya pada tahun 1870an. Sebuah pertandingan mencipta lagu bagi puisi tersebut telah dijalankan pada tahun 1876. Pemenang pertandingan itu ialah John Joseph Woods yang menggubah melodi ia selama satu malam sahaja.

Lagu ini mempunyai lima rangkap tetapi hanya rangkap pertama (dan kadangkala kedua) dinyanyikan di majlis-majlis rasmi. Lagu ini boleh dinyanyikan baik dalam bahasa Inggeris atau bahasa Maori, bahasa dituturi masyarakat peribumi New Zealand. Namun, lirik bahasa Maori yang menjadi lazim diketahui sejak tahun 1990-an.
Sejarah

Pengkaryaan

Lagu ini mula wujud dalam bentuk puisi bahasa Inggeris sekitar 1870-an dikarang oleh Thomas Bracken, seorang keturunan Ireland dari Dunedin. Bebebrapa tahun kemudian pada tahun 1876, sebuah sayembara untuk menggubah musik untuk sebuah puisi diadakan akhbar The Saturday Advertiser serta diadili juri tiga musisi terkemuka kelahiran Melbourne dengan hadiah sebanyak 10 Guinea. Sayembara tersebut dimenangkan oleh John Joseph Woods dari Lawrence. Lagu tersebut dipersembahkan pertama kali pada tanggal 25 Disember 1876 di Dunedin. Pada tahun 1897, Perdana Menteri Richard Seddon memberikan salinan lirik dan musik dari lagu tersebut kepada Ratu Victoria.

Lirik bahasa Māorinya diperkenalkan pada tahun 1878 hasil terjemahan dilakukan Thomas Henry Smith, seorang hakim di Pengadilan Tanah Māori kelahiran Auckland, atas permintaan dari Gabenor George Edward Grey. Sebuah salinan lirik dalam bahasa Māori, dengan judul "Aotearoa" dicetak oleh banyak surat khabar di Otago pada bulan Oktober 1878. Dalam teks asli yang dikarang oleh Smith, kata "whakarangona" digunakan untuk menerjemahkan "dengar" daripada kata "whakarongona".

Lagu ini semakin terkenal pada abad ke-19 dan awal abad ke-20, dan pada tahun 1940, pemerintah New Zealand membeli hak cipta lagu tersebut dan menjadikannya sebagai "lagu kebangsaan" dalam perayaan seratus tahun.
Perasmian

Lagu tersebut pernah digunakan dalam Sukan Empayar British mula dari tahun 1950. Ia pertama kali digunakan dalam medan antarabangsa selama berlangsungnya Sukan Olimpik Musim Panas 1972 di München. Sejak saat itu, sebuah kampanye dibuat untuk merasmikan lagu "God Defend New Zealand" sebagai lagu kebangsaan negara ini - sebelum ini, "God Save the Queen" menjadi satu-satunya lagu kebangsaan yang diketahui untuk lagu tersebut. Pada tahun 1976, Gary Henry Latta dari Dunedin membawakan sebuah surat timbang rayu (petisi/petisyen) kepada Parlimen New Zealand mengusulkan perasmian "God Defend New Zealand" sebagai lagu kebangsaan. Kerajaan tersebut setuju disertakan dengan izin dari Baginda Ratu Elizabeth II (sebagai Ratu New Zealand) merasmikan status lagu tersebut sebagai lagu kebangsaan kedua New Zealand setara dengan "God Save the Queen" pada tanggal 21 November 1977.

Sepanjang kebanyakan tempoh lagu ini wujud, hanya bait pertama dalam bahasa Inggeris yang umumnya dinyanyikan. Ketika suatu perlawanan utama dalam Piala Dunia Rugbi 1999 ketika pasukan New Zealand melawan England, hanya bait pertama dalam bahasa Māori saja yang dinyanyikan semasa majlis pembukaan perlawanan. Keadaan ini begitu dipertelingkahkan dengan hebatnya, namun ia lama-kelamaan menjadi diterima sebagai pendahulu menyampingi lirik bahasa Inggris yang menyusul berganti.
Lirik
Tafsiran

Terdapat beberapa tafsiran mengenai makna dari "tiga bintang Pasifik" ("Pacific's triple star") yang tidak dapat dipastikan secara rasminya oleh pihak kerajaan New Zealand. Pendapat sebegini berbeza-beza - ada yang memikirkan bahawa ungkapan tersebut merujuk kepada pulau terbesar di negara tersebut (Pulau Utara, Pulau Selatan dan Pulau Stewart), malah ada yang fikir ia merujuk kepada tiga bintang ditampilkan panji Te Kooti, seoramg pemimpin politik dan keagamaan berpengaruh dalam kalangan orang Māori pada abad ke-19.
Rujukan

Kategori:Lagu kebangsaan